Diari Oficial de la Generalitat Valenciana


Sumari del DOGV 6967, del 18-02-2013 (2013/1708)

RESOLUCIÓ de 6 de febrer de 2013, del director general de Farmàcia i Productes Sanitaris, d'adjudicació d'autorització d'obertura d'una nova oficina de farmàcia a Picanya.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6967

Data del DOGV
:   18-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/1708


Data del document
:   06-02-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 6 de febrer de 2013, del director general de Farmàcia i Productes Sanitaris, d'adjudicació d'autorització d'obertura d'una nova oficina de farmàcia a Picanya. [2013/1708]  
Vista la sol·licitud formulada per Ana María Romero Nieto per a l'adjudicació de l'autorització d'una nova oficina de farmàcia al municipi de Picanya, en aplicació del que establix l'article 18.8 de la Llei 6/1998, de 22 de juny, d'Ordenació Farmacèutica de la Comunitat Valenciana i examinats els següents,  
  
Antecedents de fet  
Primer. Ana María Romero Nieto va obtindre l'adjudicació per a l'obertura d'una nova oficina de farmàcia al municipi de Torrevieja (MT18), mitjançant una Resolució del director general de Farmàcia i Productes Sanitaris, de data 26 de gener de 2006, com a resultat del procediment d'adjudicació d'autoritzacions d'obertura de noves oficines de farmàcia, convocat mitjançant una resolució de la citada Direcció General de Farmàcia i Productes Sanitaris, de data 16 de febrer de 2005.  
  
Segon. Ana María Romero Nieto va obtindre autorització d'obertura al local designat a este efecte al carrer Paseo del Prado, 7, del municipi de Torrevieja, mitjançant una resolució del director general de Farmàcia i Productes Sanitaris, de data 28 d'abril de 2010.  
Tercer. Per mitjà de la Sentència número 1677, dictada pel Tribunal Superior de Justícia de la Comunitat Valenciana, es desestima el Recurs de Cassació d'Unificació de Doctrina número 01/6/2009, contra la Sentència 15/2009 del mateix tribunal, per mitjà de la qual es declara contrària a dret la Resolució del conseller de Sanitat, de data 4 de febrer de 2005, en tant que autoritza l'obertura de 18 oficines de farmàcia a Torrevieja, xifra que substituïx la de 14 oficines de farmàcia.  
  
Quart. Com a conseqüència de l'esmentada sentència, es va notificar a Ana María Romero Nieto, que la seua autorització quedava anul·lada sense que poguera procedir-se a l'obertura de l'oficina de farmàcia.  
Quint. Per mitjà d'un escrit de data 28 de gener de 2013, Ana María Romero Nieto formula escrit per mitjà del qual sol·licita acollir-se al que disposa l'article 18.8 de la Llei 6/1998, de 22 de juny, d'Ordenació Farmacèutica de la Comunitat Valenciana, en què sol·licitava l'adjudicació de l'oficina de farmàcia autoritzada, mitjançant una Resolució del conseller de Sanitat, de data 14 d'octubre de 2008, l'adjudicació de la qual encara no ha sigut convocada, i manifestava la seua renúncia als efectes econòmics derivats del compliment de la resolució judicial.  
  
Fonaments jurídics  
Primer. L'Agència Valenciana de Salut és competent per a resoldre la present sol·licitud en virtut del que disposen el Reial Decret 278/80, 25 de gener, sobre transferència de competències en matèria de sanitat; la Llei 5/1983, de 30 de desembre, de Govern Valencià; la Llei 6/1998, d'Ordenació Farmacèutica de la Comunitat Valenciana; el Decret 187/2001, de 27 de novembre, del Govern Valencià, pel qual es regula l'establiment, trasllat i transmissió de les oficines de farmàcia; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, pel qual s'aproven els estatuts reguladors de l'Agència Valenciana de Salut i el Decret 191/2012, de 21 de desembre, del Consell, pel qual aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
Segon. L'article 18.8. de la Llei 6/1998, de 22 de juny, d'Ordenació Farmacèutica de la Comunitat Valenciana, en la redacció donada per la Llei 10/2012, de 21 de desembre, de Mesures Fiscals, de Gestió Administrativa i Financera i d'Organització de la Generalitat, establix que:  
  
«En aquells supòsits en què un farmacèutic s'haja vist obligat a tancar la seua oficina de farmàcia o impedida l'obertura d'una oficina de farmàcia, l'autorització de la qual s'haja obtingut per mitjà de la seua participació en el procediment d'adjudicació previst en el present article, per haver-se declarat nul·la l'adjudicació mitjançant una resolució judicial ferma, per causa no imputable a aquell, podrà optar per mantindre la puntuació obtinguda en la prova escrita, sense que s'aplique el que establix el punt anterior, per a la següent convocatòria en què participe, o per l'elecció d'una de les autoritzacions l'adjudicació de la qual no haja sigut convocada, prèvia renúncia als efectes econòmics que pogueren derivar-se del compliment de la resolució judicial, sempre que esta ho permeta.»  
Els antecedents de fet, l'acreditació dels quals consta a la Direcció General de Farmàcia i Productes Sanitaris, conduïxen a la conclusió que la norma transcrita és d'aplicació al supòsit plantejat per la sol·licitant, que com que ha participat en un procediment d'adjudicació d'autoritzacions d'obertura d'oficines de farmàcia, va obtindre una d'estes, l'obertura de la qual no va poder emportar-se a efecte com a conseqüència de l'execució d'una sentència ferma del Tribunal Superior de Justícia, que va reduir el nombre d'autoritzacions a Torrevieja, i que va deixar sense efecte l'autorització adjudicada a Ana María Romero Nieto, per causa no imputable a esta. En conseqüència, i com que Ana María Romero Nieto ha renunciat, com a condició necessària, als efectes econòmics derivats del compliment de la resolució judicial, procedix adjudicar a la sol·licitant l'autorització d'obertura d'una nova oficina de farmàcia al municipi de Picanya, necessària per a prestar una adequada atenció farmacèutica a la població, d'acord amb la resolució del conseller de Sanitat, de data 14 d'octubre de 2008, l'adjudicació de la qual encara no ha sigut convocada.  
Vistos els anteriors fets i fonaments jurídics, resolc:  
Adjudicar l'autorització administrativa d'obertura d'una nova oficina de farmàcia al municipi de Picanya, necessària per a prestar una adequada atenció farmacèutica a la població, d'acord amb la Resolució del conseller de Sanitat, de data 14 d'octubre de 2008, a Ana María Romero Nieto en les condicions establides en la present resolució.  
  
Notifiqueu esta resolució a les persones interessades i al mateix temps publiqueu en el Diari Oficial de la Comunitat Valenciana, amb l'advertència que no esgota la via administrativa i que, contra esta, es pot interposar recurs d'alçada davant del secretari autonòmic de l'Agència Valenciana de Salut, en el termini d'un mes, comptat a partir de l'endemà al de la data de la publicació en el Diari Oficial de la Comunitat Valenciana.  
  
València, 6 de febrer de 2013.- El director general de Farmàcia i Productes Sanitaris: José Luis Trillo Mata.